Napominje kako je SDP pokazao, dok je upravljao zemljom, da je u stanju bez stečaja spasiti više od 30 tisuća radnih mjesta i restrukturirati hrvatske kompanije.
Stranačkim je kolegama rekao kako je na SDP-u odgovornost stvoriti u društvu uvjete za bolja radna mjesta, bolje obrazovanje i stanovanje kako bi svima u Hrvatskoj pružili jednak start.
Nacrt prijedloga koji je izradila radna skupina na čelu s predsjednikom GO SDP-a Erik Fabijanić stranačko je Predsjedništvo odbacilo na sjednici u subotu poslije podne, te je zaključeno da će se pisati novi, a taj će proces voditi Bernardić i predsjednik saborskog Kluba zastupnika SDP-a Arsen Bauk. Novi Statut trebao bi biti usvojen na Konvenciji stranke koja će se vjerojatno održati polovinom siječnja iduće godine.